title: Decizia Parlamentului European și a Consiliului din 3 mai 2001 privind adaptarea perspectivei financiare pentru a se ține seama de condițiile de implementare

text:
Anunţ juridic important

|

32001D0692

Official Journal L 246 , 15/09/2001 P. 0028 - 0032 Ediţie specială în limba cehă Chapter 01 Volume 03 P. 344  - 348 Ediţie specială în limba estonă Chapter 01 Volume 03 P. 344  - 348 Ediţie specială în limba maghiară Chapter 01 Volume 03 P. 344  - 348 Ediţie specială în limba lituaniană Chapter 01 Volume 03 P. 344  - 348 Ediţie specială în limba letonă Chapter 01 Volume 03 P. 344  - 348 Ediţie specială în limba malteză Chapter 01 Volume 03 P. 344  - 348 Ediţie specială în limba polonă Chapter 01 Volume 03 P. 344  - 348 Ediţie specială în limba slovacă Chapter 01 Volume 03 P. 344  - 348 Ediţie specială în limba slovenă Chapter 01 Volume 03 P. 344  - 348

		20010503Decizia Parlamentului European și a Consiliuluidin 3 mai 2001privind adaptarea perspectivei financiare pentru a se ține seama de condițiile de implementare(2001/692/CE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene,având în vedere punctele 16-18 din Acordul interinstituțional din 6 mai 1999 privind disciplina bugetară și îmbunătățirea procedurii bugetare [1],având în vedere propunerea Comisiei [2],hotărând în conformitate cu normele de votare prevăzute în articolul 272 alineatul (9) al cincilea paragraf din tratat,întrucât:(1) Perspectiva financiară pentru 2000-2006 trebuie adaptată pentru a ține seama de condițiile execuției bugetului pentru 2000.(2) În urma întârzierii adoptării unor programe privind operațiunile structurale, 6 152,3 milioane EUR din alocația prevăzută pentru Fondurile Structurale nu au putut fi angajate în 2000 și nici reportate în 2001. În temeiul punctului 17 din Acordul interinstituțional, această sumă trebuie transferată exercițiilor financiare ulterioare prin creșterea plafoanelor corespunzătoare de cheltuieli pentru creditele de angajament.(3) Din rezultatul bugetar pentru 2000 nu rezultă necesitatea ajustării plafonului global la creditele de plăți în acest stadiu. În această privință, situația va fi revizuită cu ocazia fiecărei ajustări ulterioare,ADOPTĂ PREZENTA DECIZIE:Articolul 1Plafoanele anuale pentru creditele de angajament din capitolul 2 subcapitolul Fonduri Structurale din perspectiva financiară sunt majorate cu următoarele sume, exprimate în milioane de euro la prețurile actuale.2002 | 2003 | 2004 | 2005 | 2006 |870 | 1178 | 1642 | 1396 | 1067 |Articolul 2Se anexează perspectiva financiară pentru UE-15 și cadrul financiar pentru UE-21, după adaptarea tehnică pentru 2002 în conformitate cu fluctuațiile PNB și ale prețurilor, precum și ajustările prevăzute de prezenta decizie.Adoptată la Bruxelles, 3 mai 2001.Pentru Parlamentul EuropeanPreședinteleN. FontainePentru ConsiliuPreședinteleA. Lindh[1] JO C 172, 18.6.1999, p. 1.[2] JO C 180 E, 26.6.2001, p. 244.--------------------------------------------------20010503ANEXĂTABELUL 1Perspectiva financiară (UE-15) – Adaptată la prețurile din 2002 – După adaptare (pentru aplicare) în 2001Credite de angajament | Prețuri actuale | Prețuri 2002 |2000 | 2001 | 2002 | 2003 | 2004 | 2005 | 2006 |1. Agricultură | 41738 | 44530 | 46587 | 46449 | 45377 | 44497 | 44209 |PAC (exclusiv dezvoltare rurală) | 37352 | 40035 | 41992 | 41843 | 40761 | 39870 | 39572 |Dezvoltare rurală și măsuri conexe | 4386 | 4495 | 4595 | 4606 | 4616 | 4627 | 4637 |2. Operațiuni structurale | 32678 | 32720 | 33638 | 33308 | 32998 | 32735 | 31955 |Fondurile Structurale | 30019 | 30005 | 30849 | 30519 | 30316 | 30053 | 29278 |Fondul de Coeziune | 2659 | 2715 | 2789 | 2789 | 2682 | 2682 | 2677 |3. Politici interne [1] | 6031 | 6272 | 6558 | 6676 | 6793 | 6910 | 7038 |4. Acțiuni externe | 4627 | 4735 | 4873 | 4884 | 4895 | 4905 | 4916 |5. Administrație [2] | 4638 | 4776 | 5012 | 5119 | 5225 | 5332 | 5439 |6. Rezerve | 906 | 916 | 676 | 426 | 426 | 426 | 426 |Rezerva monetară | 500 | 500 | 250 | | | | |Rezerva pentru ajutor de urgență | 203 | 208 | 213 | 213 | 213 | 213 | 213 |Rezerva de garantare | 203 | 208 | 213 | 213 | 213 | 213 | 213 |7. Asistență de preaderare | 3174 | 3240 | 3328 | 3328 | 3328 | 3328 | 3328 |Agricultură | 529 | 540 | 555 | 555 | 555 | 555 | 555 |Instrumentul structural de preaderare | 1058 | 1080 | 1109 | 1109 | 1109 | 1109 | 1109 |Phare (țări candidate) | 1587 | 1620 | 1664 | 1664 | 1664 | 1664 | 1664 |Total credite de angajament | 93792 | 97189 | 100672 | 100190 | 99042 | 98133 | 97311 |Total credite pentru plăți | 91322 | 94730 | 100078 | 100795 | 97645 | 95789 | 95217 |Credite pentru plăți ca % din PNB | 1,10 % | 1,09 % | 1,10 % | 1,08 % | 1,02 % | 0,97 % | 0,95 % |Disponibil pentru aderare (credite pentru plăți) | | | 4397 | 7125 | 9440 | 12146 | 15097 |Agricultură | | | 1698 | 2154 | 2600 | 3109 | 3608 |Alte cheltuieli | | | 2699 | 4971 | 6840 | 9037 | 11489 |Plafon, credite pentru plăți | 91322 | 94730 | 104475 | 107920 | 107085 | 107935 | 110314 |Plafon, plăți ca % din PNB | 1,12 % | 1,11 % | 1,14 % | 1,15 % | 1,12 % | 1,10 % | 1,09 % |Marjă pentru cheltuieli neprevăzute | 0,15 % | 0,16 % | 0,13 % | 0,12 % | 0,15 % | 0,17 % | 0,18 % |Plafon pentru resurse proprii | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |TABELUL 2Cadrul financiar UE-21- Adaptat la prețurile din 2002 – După adaptare (pentru aplicare) în 2001Milioane EUR - Credite de angajament | Prețuri actuale | Prețuri 2002 |2000 | 2001 | 2002 | 2003 | 2004 | 2005 | 2006 |1. Agricultură | 41738 | 44530 | 46587 | 46449 | 45377 | 44497 | 44209 |PAC (fără dezvoltare rurală) | 37352 | 40035 | 41992 | 41843 | 40761 | 39870 | 39572 |Dezvoltare rurală și măsuri conexe | 4386 | 4495 | 4595 | 4606 | 4616 | 4627 | 4637 |2. Operațiuni structurale | 32678 | 32720 | 33638 | 33308 | 32998 | 32735 | 31955 |Fondurile Structurale | 30019 | 30005 | 30849 | 30519 | 30316 | 30053 | 29278 |Fondul de Coeziune | 2659 | 2715 | 2789 | 2789 | 2682 | 2682 | 2677 |3. Politici interne [3] | 6031 | 6272 | 6558 | 6676 | 6793 | 6910 | 7038 |4. Acțiuni externe | 4627 | 4735 | 4873 | 4884 | 4895 | 4905 | 4916 |5. Administrație [4] | 4638 | 4776 | 5012 | 5119 | 5225 | 5332 | 5439 |6. Rezerve | 906 | 916 | 676 | 426 | 426 | 426 | 426 |Rezerva monetară | 500 | 500 | 250 | | | | |Rezerva pentru ajutor de urgență | 203 | 208 | 213 | 213 | 213 | 213 | 213 |Rezerva de garantare | 203 | 208 | 213 | 213 | 213 | 213 | 213 |7. Asistență de preaderare | 3174 | 3240 | 3328 | 3328 | 3328 | 3328 | 3328 |Agricultură | 529 | 540 | 555 | 555 | 555 | 555 | 555 |Instrumentul structural de preaderare | 1058 | 1080 | 1109 | 1109 | 1109 | 1109 | 1109 |PHARE (țări candidate) | 1587 | 1620 | 1664 | 1664 | 1664 | 1664 | 1664 |8. Extindere | | | 6851 | 9588 | 12327 | 15075 | 17813 |Agricultură | | | 1698 | 2154 | 2600 | 3109 | 3608 |Operațiuni structurale | | | 3980 | 6187 | 8405 | 10612 | 12819 |Politici interne | | | 778 | 810 | 842 | 874 | 906 |Administrație | | | 395 | 437 | 480 | 480 | 480 |Total credite de angajament | 93792 | 97189 | 107523 | 109778 | 111369 | 113208 | 115124 |Total credite pentru plăți | 91322 | 94730 | 104475 | 107920 | 107085 | 107935 | 110314 |din care pentru extindere | | | 4397 | 7125 | 9440 | 12146 | 15097 |Credite pentru plăți ca % din PNB | 1,10 % | 1,09 % | 1,10 % | 1,11 % | 1,07 % | 1,05 % | 1,05 % |Marjă pentru cheltuieli neprevăzute | 0,17 % | 0,18 % | 0,17 % | 0,16 % | 0,20 % | 0,22 % | 0,22 % |Plafon pentru resurse proprii | 1,27 % | 1,27 % | 1,27 % | 1,27 % | 1,27 % | 1,27 % | 1,27 % |[1] În conformitate cu articolul 2 din Decizia 182/1999/CE a Parlamentului European și a Consiliului și cu articolul 2 din Decizia 1999/64/Euratom a Consiliului (JO L 26, 1.2.1999, p. 1 și p. 34), 11510 milioane EUR la prețurile actuale sunt disponibile pentru cercetare pe perioada 2000-2002.[2] Cheltuielile cu pensiile incluse în plafonul pentru acest capitol sunt calculate ca sumă netă a contribuțiilor personalului la sistemul de pensii, în limita a 1100 milioane EURla prețurile din 1999 pentru perioada 2000-2006.[3] În conformitate cu articolul 2 din Decizia 182/1999/CE a Parlamentului European și a Consiliului și cu articolul 2 din Decizia 1999/64/Euratom a Consiliului (JO L 26, 1.2.1999, p. 1 și p. 34), 11510 milioane EUR la prețurile actuale sunt disponibile pentru cercetare pe perioada 2000-2002.[4] Cheltuielile cu pensiile incluse în plafonul pentru acest capitol sunt calculate ca valoare netă a contribuțiilor personalului la sistemul de pensii, în limita a 1100 milioane EUR la prețurile din 1999 pentru perioada 2000-2006.--------------------------------------------------


title: Decizia (PESC) 2015/442 a Consiliului din 16 martie 2015 privind lansarea Misiunii de consiliere militară PSAC a Uniunii Europene în Republica Centrafricană (EUMAM RCA) și de modificare a Deciziei (PESC) 2015/78

text:
               17.3.2015

               RO

               Jurnalul Oficial al Uniunii Europene

               L 72/39

         DECIZIA (PESC) 2015/442 A CONSILIULUI
   din 16 martie 2015
   privind lansarea Misiunii de consiliere militară PSAC a Uniunii Europene în Republica Centrafricană (EUMAM RCA) și de modificare a Deciziei (PESC) 2015/78
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere Decizia (PESC) 2015/78 a Consiliului din 19 ianuarie 2015 privind o misiune de consiliere militară PSAC a Uniunii Europene în Republica Centrafricană (EUMAM RCA) (1), în special articolul 4,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 19 ianuarie 2015, Consiliul a adoptat Decizia (PESC) 2015/78.

               (2)

               La 9 februarie 2015, Consiliul a aprobat regulile de angajare pentru EUMAM RCA.

               (3)

               La 6 martie 2015, Consiliul a aprobat planul de misiune pentru EUMAM RCA.

               (4)

               La 11 martie 2015, Comitetul politic și de securitate a primit favorabil scrisoarea comandantului misiunii referitoare la recomandarea de a lansa EUMAM RCA, precum și calendarul preconizat pentru declararea capacității operaționale inițiale a EUMAM RCA.

               (5)

               EUMAM RCA ar trebui lansată la 16 martie 2015.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la punerea în aplicare a prezentei decizii și, ca atare, nu contribuie la finanțarea prezentei misiuni,

         ADOPTĂ PREZENTA DECIZIE:
   Articolul 1
   Misiunea de consiliere militară PSAC a Uniunii Europene în Republica Centrafricană (EUMAM RCA) se lansează la 16 martie 2015.
   Articolul 2
   Comandantul misiunii UE EUMAM RCA este autorizat să înceapă imediat executarea misiunii.
   Articolul 3
   La articolul 4 din decizia (PESC) 2015/78, alineatul (2) se înlocuiește cu următorul text:

      „(2)   EUMAM RCA se lansează printr-o decizie a Consiliului la data recomandată de comandantul misiunii, în urma aprobării planului misiunii și, dacă este necesar, a unor reguli de angajare suplimentare.”

   Articolul 4
   Prezenta decizie intră în vigoare la data adoptării.

      Adoptată la Bruxelles, 16 martie 2015.

            Pentru Consiliu

            Președintele

         F. MOGHERINI

      (1)  JO L 13, 20.1.2015, p. 8.


title: 2013/603/UE: Decizia Parlamentului European din 17 aprilie 2013 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2011

text:
               16.11.2013

               RO

               Jurnalul Oficial al Uniunii Europene

               L 308/307

         DECIZIA PARLAMENTULUI EUROPEAN
   din 17 aprilie 2013
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2011
   (2013/603/UE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011,

               —

               având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2011, însoțit de răspunsurile fundației (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0067/2013),

               1.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2011;

               2.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi, și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 174.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.


title: 2009/762/CE: Decizia Parlamentului European și a Consiliului din 16 septembrie 2009 privind mobilizarea Fondului de Solidaritate al Uniunii Europene, în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               17.10.2009

               RO

               Jurnalul Oficial al Uniunii Europene

               L 273/14

      DECIZIA PARLAMENTULUI EUROPEAN ȘI A CONSILIULUI

   din 16 septembrie 2009
   privind mobilizarea Fondului de Solidaritate al Uniunii Europene, în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/762/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (2),
   având în vedere propunerea Comisiei,
   întrucât:

               (1)

               Uniunea Europeană a creat un Fond de Solidaritate al Uniunii Europene („fondul”) pentru a-și exprima solidaritatea cu populația din regiunile afectate de dezastre naturale.

               (2)

               Acordul interinstituțional din 17 mai 2006 permite mobilizarea Fondului în limita unui plafon anual de 1 miliard EUR.

               (3)

               Regulamentul (CE) nr. 2012/2002 cuprinde dispozițiile care permit mobilizarea fondului.

               (4)

               Franța a depus o cerere pentru mobilizarea fondului, în urma dezastrului cauzat de o furtună,

         DECID:
   Articolul 1
   În cadrul bugetului general al Uniunii Europene aferent exercițiului financiar 2009, se mobilizează din Fondul de Solidaritate al Uniunii Europene suma de 109 377 165 EUR în credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 septembrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         C. MALMSTRÖM

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.


title: Decizia Consiliului din 28 octombrie 2014 de numire a unui membru danez și a unui supleant danez în cadrul Comitetului Regiunilor

text:
               30.10.2014

               RO

               Jurnalul Oficial al Uniunii Europene

               L 309/34

         DECIZIA CONSILIULUI
   din 28 octombrie 2014
   de numire a unui membru danez și a unui supleant danez în cadrul Comitetului Regiunilor

      (2014/747/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului danez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015. La 8 iulie 2014, prin Decizia 2014/445/UE a Consiliului (3), domnul Marc PERERA CHRISTENSEN a fost numit în calitate de supleant până la data de 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Søren PAPE POULSEN.

               (3)

               Un loc de supleant va deveni vacant ca urmare a numirii domnului Marc PERERA CHRISTENSEN în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Marc PERERA CHRISTENSEN, Anden Viceborgmester, Aarhus City Council;

                     și

               (b)

               în calitate de supleant:

                           —

                           domnul Martin HULGAARD, Viceborgmester, Municipality of Struer.

         Articolul 2
   Prezenta decizie intră în vigoare la data adoptării.

      Adoptată la Luxemburg, 28 octombrie 2014.

            Pentru Consiliu

            Președintele

         G. L. GALLETTI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 201, 10.7.2014, p. 25.


title: Decizia Consiliului din 16 noiembrie 2004 privind încheierea Acordului de cooperare și asistență administrativă reciprocă în domeniul vamal dintre Comunitatea Europeană și guvernul Republicii Populare Chineze

text:
Anunţ juridic important

|

32004D0889

Jurnalul Oficial L 375 , 23/12/2004 p. 0019 - 0019

		20041116Decizia Consiliuluidin 16 noiembrie 2004privind încheierea Acordului de cooperare și asistență administrativă reciprocă în domeniul vamal dintre Comunitatea Europeană și guvernul Republicii Populare Chineze(2004/889/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) În aprilie 1993, Consiliul adoptă o decizie care autoriza Comisia să negocieze, în numele Comunității, un acord de cooperare vamală cu Canada, Hong Kong, Japonia, Coreea și Statele Unite, care s-a extins în mai 1997 incluzând țările membre ale ASEAN și China.(2) Este necesară aprobarea Acordului de cooperare și asistență administrativă reciprocă în domeniul vamal între Comunitatea Europeană și Guvernul Republicii Populare Chineze,DECIDE:Articolul 1Acordul de cooperare și asistență administrativă reciprocă în domeniul vamal dintre Comunitatea Europeană și Guvernul Republicii Populare Chineze este aprobat în numele Comunității.Textul acordului se atașează la prezenta decizie.Articolul 2Comisia, asistată de reprezentanți ai statelor membre, reprezintă Comunitatea în cadrul Comitetului mixt de cooperare vamală instituit de articolul 21 din acord.Articolul 3Președintele Consiliului este autorizat să numească persoanele împuternicite să semneze acordul prin care Comunitatea își asumă obligații.Articolul 4Președintele Consiliului procedează, în numele Comunității [1], la efectuarea notificării prevăzute la articolul 22 din acord.Adoptată la Bruxelles, 16 noiembrie 2004.Pentru ConsiliuPreședinteleG. Zalm[1] Data intrării în vigoare a acordului va fi publicată în Jurnalul Oficial al Uniunii Europene de către Secretariatului General al Consiliului.--------------------------------------------------


title: 2010/199/PESC: Decizia 2010/199/PESC a Consiliului din 22 martie 2010 privind semnarea și încheierea Acordului între Uniunea Europeană și Muntenegru privind participarea Muntenegrului la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta)

text:
               8.4.2010

               RO

               Jurnalul Oficial al Uniunii Europene

               L 88/1

         DECIZIA 2010/199/PESC A CONSILIULUI
   din 22 martie 2010
   privind semnarea și încheierea Acordului între Uniunea Europeană și Muntenegru privind participarea Muntenegrului la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, și Tratatul privind funcționarea Uniunii Europene, în special articolul 218 alineatele (5) și (6),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația Atalanta).

               (2)

               Articolul 10 alineatul (3) din respectiva acțiune comună prevede că modalitățile detaliate privind participarea statelor terțe fac obiectul unor acorduri care urmează să fie încheiate în conformitate cu articolul 37 din Tratatul privind Uniunea Europeană.

               (3)

               În urma deciziilor Comitetului politic și de securitate (COPS) din 21 aprilie 2009 privind acceptarea contribuțiilor țărilor terțe la operația Atalanta (ATALANTA/2/2009) (2) și instituirea unui Comitet al contribuitorilor (ATALANTA/3/2009) (3), a fost negociat un acord între Uniunea Europeană și Muntenegru cu privire la participarea Muntenegrului la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta) („acordul”).

               (4)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii Europene, Acordul între Uniunea Europeană și Muntenegru privind participarea Muntenegrului la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta) („acordul”).
   Textul acordului se atașează prezentei decizii.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea Europeană își asumă obligații.
   Articolul 3
   Notificarea prevăzută la articolul 10 alineatul (1) din acord (4) se efectuează, în numele Uniunii, de către președintele Consiliului.
   Articolul 4
   Prezenta decizie intră în vigoare la data adoptării sale.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 martie 2010.

            Pentru Consiliu

            Președintele

         M. Á. MORATINOS

      (1)  JO L 301, 12.11.2008, p. 33.

      (2)  JO L 109, 30.4.2009, p. 52.

      (3)  JO L 112, 6.5.2009, p. 9 și addendum în JO L 119, 14.5.2009, p. 40.

      (4)  Secretariatul General al Consiliului va publica în Jurnalul Oficial al Uniunii Europene data intrării în vigoare a acordului.
    ---documentbreak---

               8.4.2010

               RO

               Jurnalul Oficial al Uniunii Europene

               L 88/3

         TRADUCERE
   ACORD
   între Uniunea Europeană și Muntenegru privind participarea Muntenegrului la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta)
   UNIUNEA EUROPEANĂ (UE),
   pe de o parte, și
   MUNTENEGRU,
   pe de altă parte,
   denumite în continuare „părțile”,
   AVÂND ÎN VEDERE:
   adoptarea de către Consiliul Uniunii Europene a Acțiunii comune 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația Atalanta), modificată prin Decizia 2009/907/PESC a Consiliului (2),
   invitația adresată Muntenegrului de către UE de a participa la operația condusă de UE,
   finalizarea cu succes a procesului de constituire a forțelor și recomandarea formulată de către comandantul operației UE și de către Comitetul Militar al UE în vederea unui acord cu privire la participarea forțelor Muntenegrului la operația condusă de UE,
   Decizia Comitetului politic și de securitate ATALANTA/2/2009 din 21 aprilie 2009 privind acceptarea contribuțiilor țărilor terțe la operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (3) și Decizia Comitetului politic și de securitate ATALANTA/3/2009 din 21 aprilie 2009 privind instituirea unui Comitet al contribuitorilor pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (4), ambele modificate prin Decizia Comitetului politic și de securitate ATALANTA/7/2009 (5),
   Decizia Muntenegru din 13 august 2009 de a participa la operația Atalanta,
   CONVIN CU PRIVIRE LA URMĂTOARELE DISPOZIȚII:
   Articolul 1
   Participarea la operație
   (1)   Muntenegru se asociază la Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația Atalanta), modificată prin Decizia 2009/907/PESC, precum și la orice decizie ulterioară prin care Consiliul Uniunii Europene hotărăște extinderea operației, în conformitate cu dispozițiile prezentului acord și cu oricare alte dispoziții de punere în aplicare necesare.
   (2)   Contribuția Muntenegru la forța navală condusă de Uniunea Europeană (EUNAVFOR) nu aduce atingere autonomiei decizionale a Uniunii Europene.
   (3)   Muntenegru se asigură că forțele sale și personalul său care participă la operația Atalanta își îndeplinesc misiunea în conformitate cu:

               —

               Acțiunea comună 2008/851/PESC și cu alte posibile modificări ulterioare ale acesteia;

               —

               planul de operații;

               —

               orice măsuri de punere în aplicare.

         (4)   Personalul și forțele detașate în cadrul operației de către Muntenegru își îndeplinesc sarcinile și acționează exclusiv în interesul operației Atalanta.
   (5)   Muntenegru îl informează în timp util pe comandantul operației UE cu privire la orice modificare referitoare la participarea sa la operație.
   Articolul 2
   Statutul forțelor
   (1)   Statutul personalului și al forțelor cu care Muntenegru contribuie la operația Atalanta este guvernat de dispozițiile privind statutul forțelor convenit între Uniunea Europeană și Somalia, Djibouti sau orice altă țară din regiune cu care se încheie un astfel de acord în vederea realizării obiectivelor operației sau de declarația unilaterală privind statutul forțelor formulată de Kenya, Seychelles sau orice țară din regiune care formulează o astfel de declarație în vederea realizării obiectivelor operației.
   (2)   Statutul forțelor detașate și al personalului detașat pe lângă comandamentul sau elementele de comandă situate în afara zonei operației comune este reglementat prin acorduri între statul-gazdă al comandamentului și al elementelor de comandă în cauză și Muntenegru.
   (3)   Fără a aduce atingere acordurilor și declarațiilor privind statutul forțelor menționat la alineatele (1) și (2), Muntenegru își exercită jurisdicția asupra forțelor proprii și personalului propriu care participă la operația Atalanta.
   (4)   Muntenegru răspunde de soluționarea oricăror pretenții legate de participarea la operația Atalanta, formulate de către un membru al forțelor sau personalului său sau care îl privește pe acesta. Muntenegru răspunde de introducerea oricărei acțiuni, în special judiciare sau disciplinare, împotriva oricărui membru al forțelor sau personalului său, în conformitate cu legislația și reglementările sale.
   (5)   Muntenegru se angajează să prezinte o declarație cu privire la renunțarea la pretenții împotriva oricărui stat participant la operația Atalanta și să o depună la semnarea prezentului acord.
   (6)   Statele membre ale Uniunii Europene se angajează să prezinte o declarație cu privire la renunțarea la pretenții în ceea ce privește participarea Muntenegrului la operația Atalanta și să o formuleze la semnarea prezentului acord.
   Articolul 3
   Condițiile privind transferul persoanelor capturate și reținute în vederea urmăririi penale
   În situația în care Muntenegru își exercită competențele jurisdicționale asupra persoanelor care au săvârșit sau sunt suspectate de a fi săvârșit acte de piraterie sau jafuri armate în apele teritoriale ale statului de coastă din zona operației, transferul persoanelor capturate în vederea urmăririi penale și reținute de EUNAVFOR și al bunurilor confiscate aflate în posesia EUNAVFOR, de la EUNAVOR către Muntenegru, se desfășoară în condițiile prevăzute în anexă, care face parte integrală din prezentul acord.
   Articolul 4
   Informațiile clasificate
   (1)   Muntenegru ia măsurile corespunzătoare pentru a se asigura că informațiile clasificate UE sunt protejate în conformitate cu normele de securitate ale Consiliului Uniunii Europene, cuprinse în Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (6), și în conformitate cu orientările ulterioare emise de autoritățile competente, inclusiv de comandantul operației UE.
   (2)   Pentru cazurile în care UE și Muntenegru încheie un acord privind procedurile de securitate cu privire la schimbul de informații clasificate, dispozițiile respectivului acord se aplică în contextul operației Atalanta.
   Articolul 5
   Lanțul de comandă
   (1)   Toți membrii forțelor și ai personalului implicați în operația Atalanta rămân în totalitate în subordinea autorităților lor naționale.
   (2)   Autoritățile naționale transferă comandantului operației UE comanda și/sau controlul operațional și strategic asupra forțelor și personalului lor. Comandantul operației UE are dreptul să-și delege competențele.
   (3)   Muntenegru are aceleași drepturi și obligații în ceea ce privește gestionarea curentă a operației ca și celelalte state membre ale Uniunii Europene participante la aceasta.
   (4)   Comandantul operației UE poate solicita în orice moment – în urma consultării cu Muntenegru – retragerea contribuției Muntenegrului.
   (5)   Muntenegru desemnează un Înalt Reprezentant Militar (ÎRM) care să reprezinte contingentul său național în cadrul operației Atalanta. ÎRM se consultă cu comandantul forțelor UE cu privire la toate aspectele legate de operație și este răspunzător de disciplina zilnică a contingentului său.
   Articolul 6
   Aspecte financiare
   (1)   Muntenegru își asumă toate costurile legate de participarea sa la operație, cu excepția acelor costuri care fac obiectul finanțării comune, în conformitate cu instrumentele juridice menționate la articolul 1 alineatul (1) din prezentul acord, precum și în Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (7).
   (2)   Operația Atalanta furnizează sprijin logistic contingentului muntenegrean pe baza rambursării cheltuielilor în condițiile prevăzute în convențiile de punere în aplicare menționate la articolul 7. Gestionarea administrativă a costurilor aferente se încredințează mecanismului Athena.
   (3)   În cazul decesului, al vătămării corporale, al deteriorării sau al distrugerii provocate persoanelor fizice sau juridice din statul sau statele în care se desfășoară operația, Muntenegru plătește, în cazul stabilirii răspunderii sale, despăgubiri în conformitate cu acordul privind statutul forțelor, în cazul încheierii unui astfel de acord, astfel cum se prevede la articolul 2 alineatul (1) din prezentul acord.
   Articolul 7
   Convenții de punere în aplicare a prezentului acord
   Orice convenții de natură tehnică și administrativă necesare punerii în aplicare a prezentului acord se încheie între Înaltul Reprezentant al Uniunii pentru afaceri externe și politica de securitate sau comandantul operației UE și autoritățile competente din Muntenegru.
   Articolul 8
   Nerespectarea obligațiilor
   În cazul în care una dintre părți nu își respectă obligațiile prevăzute în articolele precedente, cealaltă parte are dreptul de a denunța prezentul acord printr-o notificare trimisă cu o lună înainte.
   Articolul 9
   Soluționarea diferendelor
   Diferendele privind interpretarea sau aplicarea prezentului acord se soluționează între părți pe cale diplomatică.
   Articolul 10
   Intrarea în vigoare
   (1)   Prezentul acord intră în vigoare în prima zi a primei luni după data la care părțile și-au notificat reciproc încheierea procedurilor interne necesare în acest scop.
   (2)   Prezentul acord se aplică cu titlu provizoriu de la data semnării.
   (3)   Prezentul acord rămâne în vigoare pe durata participării Muntenegrului la operație.
   (4)   Încetarea prezentului acord nu aduce atingere drepturilor și obligațiilor care rezultă din aplicarea prezentului acord înainte de încetare, inclusiv drepturile oricărei persoane transferate, pe perioada detenției sau a urmăririi penale de către Muntenegru.
   După încetarea operației, toate drepturile EUNAVFOR, astfel cum sunt definite în anexa la prezentul acord, pot fi exercitate de către orice persoană sau entitate desemnată de statul care exercită Președinția Consiliului UE. Persoana sau entitatea desemnată pot fi, între altele, un agent diplomatic sau un funcționar consular al respectivului stat acreditat în Muntenegru. După încetarea operației, toate notificările care ar fi fost transmise EUNAVFOR în temeiul prezentului instrument vor fi transmise statului care exercită Președinția Consiliului UE.

      Încheiat la Bruxelles, la douăzeci și patru martie două mii zece, în limba engleză, în duplicat.

            Pentru Uniunea Europeană

            Pentru Muntenegru

      (1)  JO L 301, 12.11.2008, p. 33; corectată în JO L 253, 25.9.2009, p. 18.

      (2)  JO L 322, 9.12.2009, p. 27.

      (3)  JO L 109, 30.4.2009, p. 52.

      (4)  JO L 112, 6.5.2009, p. 9 și addendum în JO L 119, 14.5.2009, p. 40.

      (5)  JO L 270, 15.10.2009, p. 19.

      (6)  JO L 101, 11.4.2001, p. 1.

      (7)  JO L 345, 23.12.2008, p. 96.
   ANEXĂ

      DISPOZIȚII PRIVIND CONDIȚIILE ȘI MODALITĂȚILE DE TRANSFER AL PERSOANELOR SUSPECTATE DE COMITEREA UNOR ACTE DE PIRATERIE SAU A UNOR ACTE DE JAF ARMAT ÎN APELE TERITORIALE ALE UNUI STAT DE COASTĂ DIN ZONA OPERAȚIEI ȘI REȚINUTE DE FORȚA NAVALĂ CONDUSĂ DE UNIUNEA EUROPEANĂ (EUNAVFOR), PRECUM ȘI AL BUNURILOR CONFISCATE AFLATE ÎN POSESIA EUNAVFOR, DE LA EUNAVFOR CĂTRE MUNTENEGRU, PRECUM ȘI PRIVIND TRATAMENTUL ACESTORA DUPĂ UN ASTFEL DE TRANSFER

   1.   Definiții

   În sensul prezentului acord:

               (a)

               „piraterie” înseamnă actele de piraterie astfel cum sunt definite la articolul 101 din Convenția Organizației Națiunilor Unite privind dreptul mării;

               (b)

               „jaf armat” înseamnă actele definite la litera (a) atunci când sunt săvârșite în apele teritoriale ale unui stat de coastă în zona operației;

               (c)

               „persoană transferată” înseamnă orice persoană suspectată de a intenționa să comită, de a comite sau de a fi comis acte de piraterie sau de jaf armat transferată de EUNAVFOR către Muntenegru în temeiul prezentului acord.

         2.   Principii generale

               (a)

               Muntenegru poate accepta, la cererea EUNAVFOR, transferul persoanelor reținute de EUNAVFOR în legătură cu pirateria și cu jaful armat, precum și al bunurilor asociate acestora confiscate de EUNAVFOR și poate încredința aceste persoane și bunuri autorităților sale competente în scopul cercetării și urmăririi penale.

               (b)

               Atunci când acționează în temeiul prezentului acord, EUNAVFOR transferă persoane exclusiv autorităților care asigură aplicarea legii competente din Muntenegru.

               (c)

               Muntenegru confirmă că va trata persoanele transferate în temeiul prezentelor dispoziții, atât înainte, cât și după transfer, în mod uman și în conformitate cu obligațiile care decurg din dreptul internațional al drepturilor omului, inclusiv interzicerea torturii și a tratamentelor sau pedepselor inumane, degradante sau care denotă cruzime, interzicerea reținerii arbitrare și în conformitate cu cerințele desfășurării unui proces echitabil.

         3.   Tratamentul, urmărirea penală și judecarea persoanelor transferate

               (a)

               Orice persoană transferată este tratată în mod uman și nu este supusă torturii sau unui tratament sau pedeapsă inumană, degradantă sau care denotă cruzime, i se asigură cazare și hrană adecvate, accesul la tratament medical și are libertatea de a-și practica cultul religios.

               (b)

               Orice persoană transferată este adusă cu celeritate în fața judecătorului sau a unui alt funcționar autorizat prin lege să exercite puterea judecătorească, care se pronunță fără întârziere asupra legalității reținerii sale și ordonă eliberarea respectivei persoane în cazul în care reținerea este ilegală.

               (c)

               Orice persoană transferată are dreptul să fie judecată într-un termen rezonabil sau să fie eliberată.

               (d)

               Pentru soluționarea oricărei acuzații penale împotriva sa, orice persoană transferată are dreptul la un proces echitabil și public în fața unei instanțe competente, independente și imparțiale instituite prin lege.

               (e)

               Orice persoană transferată acuzată de săvârșirea unei infracțiuni este prezumată nevinovată până în momentul când i se dovedește, în conformitate cu legea, vinovăția.

               (f)

               În stabilirea oricărei acuzații penale împotriva sa, orice persoană are dreptul la următoarele garanții minime, în deplină egalitate:

                           1.

                           să fie informată cu promptitudine și în detaliu într-o limbă pe care o înțelege cu privire la caracterul și cauza acuzațiilor care îi sunt aduse;

                           2.

                           să aibă suficient timp și mijloace pentru a-și pregăti apărarea și pentru a comunica cu avocatul pe care l-a ales;

                           3.

                           să fie judecată fără întârzieri nejustificate;

                           4.

                           să fie judecată în prezența sa și să se apere singură sau să fie apărată de un avocat la alegerea sa; să fie informată, dacă nu are avocat, de acest drept; și să i se acorde din oficiu un avocat, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a-l plăti;

                           5.

                           să examineze sau să obțină examinarea tuturor probelor împotriva sa, inclusiv declarațiile în scris depuse de către martori sub jurământ care au dus la capturare și să obțină participarea și audierea martorilor apărării în aceleași condiții ca și martorii acuzării;

                           6.

                           să fie asistată în mod gratuit de un interpret, dacă nu înțelege sau nu vorbește limba folosită de instanță;

                           7.

                           să nu fie obligată să depună mărturie împotriva sa sau să își recunoască vinovăția.

               (g)

               Orice persoană transferată condamnată pentru o infracțiune poate ataca sau cere revizuirea hotărârii de condamnare la o instanță superioară în conformitate cu dreptul din Muntenegru.

               (h)

               Muntenegru nu transferă nicio persoană transferată către un alt stat în scopul cercetării sau urmăririi penale fără consimțământul prealabil al EUNAVFOR.

         4.   Pedeapsa cu moartea

   Nicio persoană transferată nu poate fi condamnată sau pasibilă de a fi condamnată la pedeapsa cu moartea și nu poate face obiectul aplicării pedepsei cu moartea.
   5.   Dosare și notificări

               (a)

               Orice transfer face obiectul unui document adecvat semnat de un reprezentant al EUNAVFOR și de un reprezentant al autorităților competente care asigură aplicarea legii din Muntenegru.

               (b)

               EUNAVFOR furnizează Muntenegrului dosarele de reținere referitoare la orice persoană transferată. Aceste dosare includ informații, în măsura posibilului, privind condiția fizică a persoanei transferate în cursul reținerii, momentul transferului către autoritățile Muntenegrului, motivul reținerii, momentul și locul începerii reținerii și orice decizie luată referitoare la reținerea sa.

               (c)

               Muntenegru răspunde de asigurarea unor evidențe exacte ale tuturor persoanelor transferate, inclusiv, dar fără a se limita la consemnări cu privire la orice bun confiscat, condiția fizică a persoanei, situarea locurilor de reținere, orice acuzație împotriva persoanei și orice decizie semnificativă luată în cursul urmăririi penale și al procesului.

               (d)

               Aceste consemnări sunt disponibile pentru reprezentanții UE și ai EUNAVFOR pe baza unei cereri în scris adresate Ministerului Afacerilor Externe din Muntenegru.

               (e)

               În plus, Muntenegru notifică EUNAVFOR locul reținerii oricărei persoane transferate în temeiul prezentului acord, orice deteriorare a condiției fizice a acesteia și orice acuzație de tratament presupus necorespunzător. Reprezentanții UE și EUNAVFOR au acces la orice persoană transferată în temeiul prezentului acord atât timp cât aceste persoane sunt reținute și le pot audia.

               (f)

               La cererea lor, agențiile umanitare naționale și internaționale pot vizita persoanele transferate în temeiul prezentului acord.

               (g)

               În scopul asigurării faptului că EUNAVFOR poate oferi rapid asistență Muntenegrului prin participarea martorilor din partea EUNAVFOR și prin furnizarea de dovezi pertinente, Muntenegru notifică EUNAVFOR intenția sa de a iniția proceduri judiciare penale împotriva oricărei persoane transferate și programul administrării și al prezentării probelor.

         6.   Asistența EUNAVFOR

               (a)

               În limita mijloacelor și capacităților sale, EUNAVFOR furnizează toată asistența necesară Muntenegrului în vederea anchetării și a urmării penale a persoanelor transferate.

               (b)

               În special, EUNAVFOR:

                           1.

                           transmite dosarele de reținere redactate în temeiul punctului 5 litera (b) din prezentele dispoziții;

                           2.

                           prelucrează orice probă în conformitate cu cerințele autorităților competente ale Muntenegrului, astfel cum s-a convenit în cadrul convențiilor de punere în aplicare descrise la punctul 8;

                           3.

                           depune eforturi pentru a obține declarații ale martorilor sau declarații depuse sub jurământ din partea personalului EUNAVFOR implicat în orice incident în legătură cu care persoanele au fost transferate în temeiul prezentelor dispoziții;

                           4.

                           transmite toate bunurile relevante confiscate aflate în posesia EUNAVFOR.

         7.   Legătura cu alte drepturi ale persoanelor transferate

   Niciuna dintre prezentele dispoziții nu urmărește să deroge sau nu poate fi interpretată că derogă de la drepturile pe care o persoană transferată le poate avea în temeiul dreptului intern sau internațional aplicabil.
   8.   Convențiile de punere în aplicare

               (a)

               În sensul aplicării prezentelor dispoziții, chestiunile de ordin operațional, administrativ și tehnic pot face obiectul unor convenții de punere în aplicare care urmează să fie aprobate, pe de o parte, de autoritățile competente din Muntenegru și, pe de altă parte, de autoritățile UE competente, precum și de autoritățile competente ale statelor care pun la dispoziția EUNAVFOR un contingent național.

               (b)

               Convențiile de punere în aplicare pot avea ca obiect, printre altele:

                           1.

                           identificarea autorităților competente care asigură aplicarea legii din Muntenegru cărora EUNAVFOR le poate transfera persoane;

                           2.

                           centrele de detenție în care vor fi deținute persoanele transferate;

                           3.

                           tratarea documentelor, inclusiv cele legate de obținerea probelor, care sunt transmise autorităților competente care asigură aplicarea legii din Muntenegru la transferul unei persoane;

                           4.

                           punctele de contact pentru notificări;

                           5.

                           formularele folosite pentru transferuri.


title: Decizia Consiliului din 10 noiembrie 2003 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Băncii Centrale a Luxemburgului

text:
Anunţ juridic important

|

32003D0799

Official Journal L 299 , 18/11/2003 P. 0023 - 0023

		20031110Decizia Consiliuluidin 10 noiembrie 2003de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Băncii Centrale a Luxemburgului(2003/799/CE)CONSILIUL UNIUNII EUROPENE,având în vedere Protocolul privind Statutul Sistemului European al Băncilor Centrale și al Băncii Centrale Europene anexat la Tratatul de instituire a Comunității Europene și, în special, articolul 27 alineatul (1) al acestuia,având în vedere Recomandarea BCE/2003/11 a Băncii Centrale Europene din 3 octombrie 2003 către Consiliul Uniunii Europene, privind auditorii externi ai Băncii Centrale a Luxemburgului [1],întrucât:(1) Conturile Băncii Centrale Europene (BCE) și ale băncilor centrale naționale se verifică de către auditori externi independenți recomandați de către Consiliul Guvernatorilor al BCE și aprobați de către Consiliul Uniunii Europene.(2) Mandatul auditorilor externi actuali ai Băncii Centrale a Luxemburgului expiră la sfârșitul anului 2003.(3) Consiliul Guvernatorilor al BCE a recomandat Consiliului să aprobe numirea, începând cu exercițiul financiar 2004, pentru o perioadă de un an care se poate reînnoi, a unor noi auditori externi ai Băncii Centrale a Luxemburgului, pe care aceasta i-a selecționat în conformitate cu normele sale privind achizițiile publice.(4) Este necesar să se respecte recomandarea Consiliului Guvernatorilor BCE,DECIDE:Articolul 1Articolul 1 alineatul (7) din Decizia 1999/70/CE [2] se înlocuiește cu următorul text:"(7) Deloitte & Touche Luxemburg se aprobă prin prezenta ca auditori externi ai Băncii Centrale a Luxemburgului, începând cu exercițiul financiar 2004, pentru o perioadă de un an, care poate fi reînnoită."Articolul 2Prezenta decizie se notifică BCE.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 10 noiembrie 2003.Pentru ConsiliuPreședinteleA. Marzano[1] JO C 247, 15.10.2003, p. 16.[2] JO L 22, 29.1.1999, p. 69, decizie astfel cum a fost modificată ultima dată prin Decizia 2003/270/CE (JO L 99, 17.4.2003, p. 49).--------------------------------------------------


title: 2013/489/UE, Euratom: Decizia Consiliului și a Comisiei din 22 iulie 2013 de stabilire a poziției care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de stabilizare și de asociere UE-Serbia privind o decizie a Consiliului de stabilizare și de asociere UE-Serbia referitoare la adoptarea regulamentului de procedură al acestuia

text:
               18.10.2013

               RO

               Jurnalul Oficial al Uniunii Europene

               L 278/1

      DECIZIA CONSILIULUI ȘI A COMISIEI

   din 22 iulie 2013
   de stabilire a poziției care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de stabilizare și de asociere UE-Serbia privind o decizie a Consiliului de stabilizare și de asociere UE-Serbia referitoare la adoptarea regulamentului de procedură al acestuia
   (2013/489/UE, Euratom)
   CONSILIUL UNIUNII EUROPENE,
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 217 coroborat cu articolul 218 alineatele (8) și (9),
   având în vedere Tratatul de instituire a Comunității Europene a Energiei Atomice, în special articolul 101,
   având în vedere propunerea Comisiei Europene,
   având în vedere aprobarea Consiliului, acordată în temeiul articolului 101 din Tratatul de instituire a Comunității Europene a Energiei Atomice,
   având în vedere Decizia 2013/490/UE, Euratom a Consiliului și a Comisiei din 22 iulie 2013 privind încheierea Acordului de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte (1), în special articolul 3 alineatul (1),
   întrucât:

               (1)

               În conformitate cu articolul 119 din Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia, pe de altă parte (denumit în continuare „acordul”), se instituie un Consiliu de stabilizare și de asociere.

               (2)

               În conformitate cu articolul 120 din acord, Consiliul de stabilizare și de asociere își stabilește propriul regulament de procedură.

               (3)

               În conformitate cu articolul 122 din acord, Consiliul de stabilizare și de asociere este asistat de Comitetul de stabilizare și de asociere.

               (4)

               În conformitate cu articolul 122 din acord, Consiliul de stabilizare și de asociere stabilește, în cadrul regulamentului său de procedură, atribuțiile Comitetului de stabilizare și de asociere, precum și faptul că respectivul consiliu poate delega oricare dintre competențele sale Comitetului de stabilizare și de asociere.

               (5)

               În conformitate cu articolul 124 din acord, Consiliul de stabilizare și de asociere poate decide instituirea altor comitete sau organisme speciale care îl pot asista în exercitarea atribuțiilor sale. La acest articol se prevede, de asemenea, că, în cadrul regulamentului de procedură, Consiliul de stabilizare și de asociere stabilește alcătuirea și atribuțiile acestor comitete sau organisme și modalitatea lor de funcționare.

               (6)

               Dialogul și cooperarea dintre partenerii sociali și alte organizații ale societății civile, precum și autoritățile regionale și locale din Uniunea Europeană și cele din Serbia pot contribui decisiv la dezvoltarea relațiilor dintre acestea și la integrarea europeană.

               (7)

               Este oportun ca această cooperare să fie organizată prin înființarea a două comitete mixte consultative,

         ADOPTĂ PREZENTA DECIZIE:
   Articol unic
   Poziția care urmează să fie adoptată în numele Uniunii Europene și al Comunității Europene a Energiei Atomice în cadrul Consiliului de stabilizare și de asociere UE-Serbia privind decizia Consiliului de stabilizare și de asociere UE-Serbia privind adoptarea regulamentului său de procedură se bazează pe proiectul de decizie a Consiliului de stabilizare și de asociere, atașat la prezenta decizie.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

            Pentru Comisie, pentru președinte

         C. MALMSTRÖM

            Membru al Comisiei

      (1)  A se vedea pagina 14 din prezentul Jurnal Oficial.

      PROIECT
      DECIZIA NR. 1
      A CONSILIULUI DE STABILIZARE ȘI DE ASOCIERE UE-SERBIA
      din …
      de adoptare a regulamentului său de procedură
      CONSILIUL DE STABILIZARE ȘI DE ASOCIERE,
      având în vedere Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Serbia (denumită în continuare „Serbia”), pe de altă parte (denumit în continuare „Acordul”), în special articolele 119,120, 122 și 124,
      întrucât acest acord a intrat în vigoare la …,
      ADOPTĂ PREZENTA DECIZIE:
      Articolul 1
      Președinția
      Președinția Consiliului de stabilizare și de asociere este exercitată, alternativ, pentru perioade de câte 12 luni, de către președintele Consiliului Afaceri Externe al Uniunii Europene, în numele Uniunii Europene și al statelor membre ale acesteia, precum și al Comunității Europene a Energiei Atomice, și de către un reprezentant al guvernului din Serbia. Prima perioadă începe la data primei reuniuni a Consiliului de stabilizare și de asociere și se încheie la 31 decembrie 2013.
      Articolul 2
      Reuniuni
      Consiliul de stabilizare și de asociere se reunește la nivel ministerial o dată pe an. În cazul în care părțile sunt de acord, sesiuni extraordinare ale Consiliului de stabilizare și de asociere se pot ține la cererea uneia dintre părți. Cu excepția cazului în care părțile convin altfel, fiecare sesiune a Consiliului de stabilizare și de asociere se desfășoară în locul obișnuit al sesiunilor Consiliului Uniunii Europene, la o dată convenită de părți. Reuniunile Consiliului de stabilizare și de asociere se convoacă, de comun acord, de către secretarii Consiliului de stabilizare și de asociere, în acord cu președintele.
      Articolul 3
      Reprezentarea
      Membrii Consiliului de stabilizare și de asociere care nu pot participa la o ședință pot fi reprezentați. În cazul în care un membru dorește să fie reprezentat, acesta notifică președintelui numele reprezentantului înainte de reuniunea la care urmează să fie reprezentat. Reprezentantul unui membru al Consiliului de stabilizare și de asociere exercită toate drepturile membrului pe care îl reprezintă.
      Articolul 4
      Delegații
      Membrii Consiliului de stabilizare și de asociere pot fi însoțiți de funcționari. Înaintea fiecărei reuniuni, președintele este informat despre componența prevăzută a delegației fiecărei părți. Un reprezentant al Băncii Europene de Investiții participă în calitate de observator la reuniunile Consiliului de stabilizare și de asociere, atunci când pe ordinea de zi figurează chestiuni care privesc această bancă. Consiliul de stabilizare și de asociere poate invita persoane care nu sunt membre să asiste la reuniunile sale pentru a furniza informații în legătură cu anumite subiecte.
      Articolul 5
      Secretariatul
      Un funcționar al Secretariatului General al Consiliului Uniunii Europene și un funcționar al Misiunii Serbiei pe lângă Uniunea Europeană exercită în comun funcțiile de secretari ai Consiliului de stabilizare și de asociere.
      Articolul 6
      Corespondența
      Corespondența destinată Consiliului de stabilizare și de asociere se trimite președintelui Consiliului de stabilizare și de asociere pe adresa Secretariatului General al Consiliului Uniunii Europene.
      Cei doi secretari asigură transmiterea acestei corespondențe președintelui Consiliului de stabilizare și de asociere și, dacă este cazul, asigură și transmiterea acesteia către ceilalți membri ai Consiliului de stabilizare și de asociere. Corespondența distribuită astfel se transmite Secretariatului General al Comisiei, reprezentanțelor permanente ale statelor membre ale Uniunii Europene și Misiunii Serbiei pe lângă Uniunea Europeană.
      Comunicatele provenind din partea președintelui Consiliului de stabilizare și de asociere se trimit destinatarilor prin cei doi secretari și sunt transmise, dacă este cazul, celorlalți membri ai Consiliului de stabilizare și de asociere astfel cum se menționează în al doilea paragraf.
      Articolul 7
      Publicitate
      Cu excepția cazului în care se decide altfel, reuniunile Consiliului de stabilizare și de asociere nu sunt publice.
      Articolul 8
      Ordinea de zi a reuniunilor
      (1)   Președintele stabilește ordinea de zi provizorie a fiecărei reuniuni. Aceasta se transmite, prin secretarii Consiliului de stabilizare și de asociere, destinatarilor menționați la articolul 6 cu cel puțin 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere i-a parvenit președintelui cu cel târziu 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentele aferente au fost transmise secretariatelor până la data de expediere a ordinii de zi. Ordinea de zi se adoptă de Consiliul de stabilizare și de asociere la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi în cazul în care ambele părți convin astfel.
      (2)   Președintele poate, cu acordul celor două părți, să reducă termenele indicate în primul paragraf, pentru a lua în considerare cerințele unui caz particular.
      Articolul 9
      Procese-verbale
      Cei doi secretari întocmesc un proiect de proces-verbal pentru fiecare reuniune. Procesul-verbal cuprinde, ca regulă generală, pentru fiecare punct al ordinii de zi:

                  —

                  menționarea documentelor prezentate Consiliului de stabilizare și de asociere;

                  —

                  declarațiile prin care un membru al Consiliului de stabilizare și de asociere a cerut înscrierea;

                  —

                  deciziile și recomandările adoptate, declarațiile convenite și concluziile adoptate.

            Proiectul de proces-verbal se supune spre aprobare Consiliului de stabilizare și de asociere. După aprobare, procesul-verbal se semnează de către președinte și de către cei doi secretari. Acesta este păstrat în arhivele Secretariatului General al Consiliului Uniunii Europene, care are calitatea de depozitar al documentelor Consiliului de stabilizare și de asociere. O copie certificată se trimite fiecăruia dintre destinatarii menționați la articolul 6.
      Articolul 10
      Decizii și recomandări
      (1)   Consiliul de stabilizare și de asociere adoptă deciziile și recomandările de comun acord între părți. Consiliul de stabilizare și de asociere poate să adopte deciziile sau recomandările prin procedură scrisă, în cazul în care cele două părți convin cu privire la aceasta.
      (2)   Deciziile și recomandările Consiliului de stabilizare și de asociere, în sensul articolului 121 din Acordul de stabilizare și de asociere, poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările Consiliului de stabilizare și de asociere sunt semnate de președinte și autentificate de cei doi secretari. Deciziile și recomandările se transmit fiecăruia dintre destinatarii menționați la articolul 6 de mai sus. Fiecare dintre părți poate hotărî în legătură cu publicarea, în propria sa publicație oficială, a deciziilor și a recomandărilor Consiliului de stabilizare și de asociere.
      Articolul 11
      Regimul lingvistic
      Limbile oficiale ale Consiliului de stabilizare și de asociere sunt limbile oficiale ale celor două părți. Cu excepția cazului în care se decide altfel, Consiliul de stabilizare și de asociere deliberează pe baza documentelor redactate în aceste limbi.
      Articolul 12
      Cheltuieli
      Uniunea Europeană și Serbia suportă, fiecare, cheltuielile aferente participării lor la reuniunile Consiliului de stabilizare și de asociere, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile privind interpretarea la reuniuni, traducerea și multiplicarea documentelor sunt suportate de către Uniunea Europeană, cu excepția cheltuielilor privind interpretarea și traducerea în și din limba sârbă, care sunt suportate de către Serbia. Alte cheltuieli aferente organizării reuniunilor se suportă de partea care găzduiește reuniunile.
      Articolul 13
      Comitetul de stabilizare și de asociere
      (1)   Se instituie un Comitet de stabilizare și de asociere care asistă Consiliul de stabilizare și de asociere în îndeplinirea sarcinilor sale. Acesta este format, pe de o parte, din reprezentanții Consiliului Uniunii Europene și din reprezentanții Comisiei Europene și, pe de altă parte, din reprezentanții guvernului din Serbia, de obicei, la nivel de înalți funcționari.
      (2)   Comitetul de stabilizare și de asociere pregătește reuniunile și deliberările Consiliului de stabilizare și de asociere, pune în aplicare, dacă este nevoie, deciziile acestuia și asigură, în general, continuitatea relațiilor de asociere și buna derulare a Acordului de stabilizare și de asociere. Acesta examinează orice chestiune care îi este prezentată de către Consiliul de stabilizare și de asociere, precum și orice altă chestiune care ar putea apărea în cadrul aplicării cotidiene a Acordului de stabilizare și de asociere. Comitetul supune spre adoptare Consiliului de stabilizare și de asociere propuneri sau proiecte de decizii sau recomandări.
      (3)   În cazul în care Acordul de stabilizare și de asociere prevede obligația sau posibilitatea de consultare, aceasta poate avea loc în cadrul Comitetului de stabilizare și de asociere. Ea poate fi continuată în cadrul Consiliului de stabilizare și de asociere în cazul în care cele două părți convin cu privire la aceasta.
      (4)   Regulamentul de procedură al Comitetului de stabilizare și de asociere se anexează la prezenta decizie.
      Articolul 14
      Comitetul mixt consultativ compus din reprezentanți ai Comitetului Economic și Social European și din parteneri sociali și alte organizații ale societății civile din Serbia
      (1)   Se instituie un Comitet mixt consultativ compus din reprezentanți ai Comitetului Economic și Social European și din parteneri sociali și alte organizații ale societății civile din Serbia, care are ca sarcină asistarea Consiliului de stabilizare și de asociere în vederea promovării dialogului și cooperării dintre partenerii sociali și alte organizații ale societății civile din Uniunea Europeană și Serbia Dialogul și cooperarea vor cuprinde toate aspectele relevante ale relațiilor dintre Uniunea Europeană și Serbia, care apar în contextul punerii în aplicare a Acordului de stabilizare și de asociere. Dialogul și cooperarea vizează, în special:

                  (a)

                  pregătirea partenerilor sociali și a altor organizații ale societății civile din Serbia pentru activitățile din cadrul viitoarei aderări la Uniunea Europeană;

                  (b)

                  pregătirea partenerilor sociali și a altor organizații ale societății civile din Serbia pentru participarea acestora la lucrările Comitetului Economic și Social European după aderarea Serbiei;

                  (c)

                  schimbul de informații pe teme de interes reciproc, în special în ceea ce privește situația actualizată a procesului de aderare, precum și pregătirea partenerilor sociali și a altor organizații ale societății civile din Serbia pentru acest proces;

                  (d)

                  încurajarea schimburilor de experiență, a bunelor practici și a dialogului structurat dintre a) parteneri sociali și alte organizații ale societății civile din Serbia și b) parteneri sociali și alte organizații ale societății civile din statele membre, inclusiv prin crearea de rețele în domenii specifice, în care contactele directe și cooperarea se pot dovedi cele mai eficiente mijloace de soluționare a anumitor probleme;

                  (e)

                  discutarea oricăror alte aspecte relevante propuse de oricare dintre părți, care pot apărea în contextul punerii în aplicare a Acordului de stabilizare și de asociere și în cadrul strategiei de preaderare.

            (2)   Comitetul mixt consultativ menționat la alineatul (1) este compus din nouă reprezentanți ai Comitetului Economic și Social European și nouă reprezentanți ai partenerilor sociali și ai altor organizații ale societății civile din Serbia. De asemenea, Comitetul mixt consultativ poate invita persoane cu statut de observator.
      (3)   Comitetul mixt consultativ menționat la alineatul (1) își îndeplinește sarcinile pe baza consultării de către Consiliul de stabilizare și de asociere sau, în ceea ce privește promovarea dialogului dintre sferele economice și sociale, din proprie inițiativă.
      (4)   Membrii sunt aleși astfel încât în cadrul Comitetului mixt consultativ menționat la alineatul (1) să se asigure o reprezentare cât mai fidelă a diferiților parteneri sociali și a altor organizații ale societății civile, atât din Uniunea Europeană, cât și din Serbia. Numirile oficiale ale membrilor din Serbia sunt făcute de către guvernul din Serbia, pe baza propunerilor din partea partenerilor sociali și a altor organizații ale societății civile. Aceste propuneri se bazează pe proceduri de selecție care respectă principiul incluziunii și al transparenței, dintre partenerii sociali și alte organizații ale societății civile.
      (5)   Comitetul mixt consultativ menționat la alineatul (1) este prezidat în comun de un membru al Comitetului Economic și Social European și de un reprezentant al partenerilor sociali și al altor organizații ale societății civile din Serbia.
      (6)   Comitetul mixt consultativ menționat la alineatul (1) își stabilește regulamentul de procedură.
      (7)   Comitetul Economic și Social European, pe de o parte, și guvernul din Serbia, pe de altă parte, suportă, fiecare, cheltuielile aferente participării delegaților lor la reuniunile Comitetului mixt consultativ și ale grupurilor de lucru ale acestuia, legate de personal, transport și diurnă.
      (8)   Condițiile detaliate privind costurile serviciilor de traducere și de interpretariat sunt stabilite în regulamentul de procedură al Comitetul mixt consultativ menționat la alineatul (1). Alte cheltuieli privind organizarea reuniunilor sunt suportate de către partea care găzduiește reuniunile.
      Articolul 15
      Comitetul mixt consultativ compus din reprezentanți ai Comitetului Regiunilor al Uniunii Europene și ai autorităților locale și regionale din Serbia
      (1)   Se instituie un Comitet mixt consultativ compus din reprezentanți ai Comitetului Regiunilor al Uniunii Europene și ai autorităților locale și regionale din Serbia, care are ca sarcină asistarea Consiliului de stabilizare și de asociere în vederea promovării dialogului și cooperării dintre autoritățile locale și regionale din Uniunea Europeană și Serbia. Dialogul și cooperarea vizează, în special:

                  (a)

                  pregătirea autorităților locale și regionale din Serbia pentru activitățile din cadrul viitoarei aderări la Uniunea Europeană;

                  (b)

                  pregătirea autorităților locale și regionale din Serbia pentru participarea acestora la lucrările Comitetului Regiunilor după aderarea Serbiei;

                  (c)

                  schimbul de informații pe teme de interes reciproc, în special în ceea ce privește situația actualizată a procesului de aderare și în ceea ce privește domeniile de politică pentru care tratatele prevăd că este necesară consultarea Comitetului Regiunilor, precum și pregătirea autorităților locale și regionale din Serbia pentru aceste politici;

                  (d)

                  încurajarea unui dialog multilateral și structurat între a) autoritățile locale și regionale din Serbia și b) autoritățile locale și regionale din statele membre, inclusiv prin crearea de rețele în domenii specifice în care contactele directe și cooperarea dintre aceste autorități se pot dovedi cele mai eficiente mijloace de soluționare a anumitor probleme de interes reciproc;

                  (e)

                  oferirea unui cadru pentru schimbul curent de informații privind cooperarea interregională dintre autoritățile locale și regionale din Serbia și autoritățile locale și regionale din statele membre;

                  (f)

                  încurajarea schimbului de experiență și de cunoștințe în domeniile de politică pentru care Tratatul privind funcționarea Uniunii Europene prevede că este necesară consultarea Comitetului Regiunilor între i) autoritățile locale și regionale din Serbia și ii) autoritățile locale și regionale din statele membre, în special în ceea ce privește cunoștințele și practicile privind pregătirea planurilor sau strategiilor locale și regionale de dezvoltare și a celei mai eficiente utilizări a fondurilor de preaderare și a fondurilor structurale;

                  (g)

                  asistarea autorităților locale și regionale din Serbia, prin intermediul schimbului de informații, cu privire la aspectele practice ale punerii în aplicare a principiului subsidiarității în toate aspectele vieții la nivel local și regional;

                  (h)

                  discutarea oricăror alte aspecte relevante propuse de oricare dintre părți, care pot apărea în contextul punerii în aplicare a Acordului de stabilizare și de asociere și în cadrul strategiei de preaderare.

            (2)   Comitetul mixt consultativ menționat la alineatul (1) este compus din șapte reprezentanți ai Comitetului Regiunilor, pe de o parte, și șapte reprezentanți aleși ai autorităților locale și regionale din Serbia, pe de altă parte. Se desemnează un număr egal de membri supleanți.
      (3)   Comitetul mixt consultativ menționat la alineatul (1) își îndeplinește sarcinile pe baza consultării de către Consiliul de stabilizare și de asociere sau, în ceea ce privește promovarea dialogului dintre sferele economice și sociale, din proprie inițiativă.
      (4)   Comitetul mixt consultativ menționat la alineatul (1) poate face recomandări Consiliului de stabilizare și de asociere.
      (5)   Membrii sunt aleși astfel încât, în cadrul Comitetului mixt consultativ menționat la alineatul (1), să se asigure o reprezentare fidelă a diferitelor niveluri ale autorităților locale și regionale, atât din Uniunea Europeană, cât și din Serbia. Numirile oficiale ale membrilor din Serbia sunt făcute de către guvernul din Serbia, pe baza propunerilor din partea organizațiilor care reprezintă autoritățile locale și regionale din această țară. Aceste propuneri se bazează pe proceduri de selecție care respectă principiul incluziunii și al transparenței, dintre reprezentanții care dețin mandate electorale la nivel local sau regional.
      (6)   Comitetul mixt consultativ menționat la alineatul (1) își stabilește regulamentul de procedură.
      (7)   Comitetul mixt consultativ menționat la alineatul (1) este prezidat în comun de un membru al Comitetului Regiunilor și de un reprezentant al autorităților locale și regionale din Serbia.
      (8)   Comitetul Regiunilor, pe de o parte, și guvernul din Serbia, pe de altă parte, suportă, fiecare, cheltuielile aferente participării delegaților lor și a personalului auxiliar la reuniunile Comitetului mixt consultativ menționat la alineatul (1), legate în special de transport și diurnă.
      (9)   Acordurile detaliate privind costurile serviciilor de traducere și de interpretariat sunt stabilite în regulamentul de procedură al Comitetul mixt consultativ menționat la alineatul (1). Alte cheltuieli privind organizarea reuniunilor sunt suportate de către partea care găzduiește reuniunile.

         Adoptată la …,

               Pentru Consiliul de stabilizare și de asociere

               Președintele

         ANEXA la DECIZIA NR. 1
         A CONSILIULUI DE STABILIZARE ȘI DE ASOCIERE UE-SERBIA
         din …
         Regulament de procedură al Comitetului de stabilizare și de asociere
         Articolul 1
         Președinția
         Președinția Comitetului de stabilizare și de asociere se exercită, alternativ, pentru perioade de câte 12 luni, de către un reprezentant al Comisiei Europene, în numele Uniunii Europene și al statelor membre ale acesteia, precum și al Comunității Europene a Energiei Atomice, și de către un reprezentant al guvernului din Serbia. Prima perioadă începe la data primei reuniuni a Consiliului de stabilizare și de asociere și se încheie la 31 decembrie 2013.
         Articolul 2
         Reuniuni
         Comitetul de stabilizare și de asociere se reunește atunci când circumstanțele impun acest lucru, cu acordul celor două părți. Fiecare reuniune a Comitetului de stabilizare și de asociere se desfășoară la o dată și într-un loc convenit între cele două părți. Reuniunile Comitetului de stabilizare și de asociere se convoacă de către președinte.
         Articolul 3
         Delegații
         Înaintea fiecărei reuniuni, președintele este informat despre componența prevăzută a delegației fiecărei părți.
         Articolul 4
         Secretariatul
         Un funcționar al Comisiei Europene și un funcționar al guvernului din Serbia exercită în comun funcțiile de secretari permanenți ai Comitetului de stabilizare și de asociere. Toate comunicările destinate președintelui Comitetului de stabilizare și de asociere sau care provin de la acesta, în temeiul prezentei decizii, se trimit secretarilor Comitetului de stabilizare și de asociere, precum și secretarilor și președintelui Consiliului de stabilizare și de asociere.
         Articolul 5
         Publicitate
         Cu excepția cazului în care se decide altfel, reuniunile Comitetului de stabilizare și de asociere nu sunt publice.
         Articolul 6
         Ordinea de zi a reuniunilor
         (1)   Președintele stabilește ordinea de zi provizorie a fiecărei reuniuni. Aceasta se transmite prin secretarii Comitetului de stabilizare și de asociere destinatarilor menționați la articolul 4 cu cel puțin 15 zile înainte de începerea reuniunii. Ordinea de zi provizorie cuprinde punctele pentru care cererea de înscriere a fost transmisă președintelui cu cel puțin 21 de zile înainte de începerea reuniunii, ceea ce înseamnă că aceste puncte nu vor fi înscrise pe ordinea de zi provizorie decât dacă documentația aferentă a fost transmisă secretariatelor până la data de expediere a acestei ordini de zi. Comitetul de stabilizare și de asociere poate invita experți să asiste la reuniunile sale pentru a furniza informații în legătură cu anumite subiecte. Ordinea de zi se adoptă de Comitetul de stabilizare și de asociere la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi în cazul în care ambele părți convin astfel.
         (2)   Președintele poate, cu acordul celor două părți, să reducă termenele indicate în primul paragraf, pentru a lua în considerare cerințele unui caz particular.
         Articolul 7
         Procese-verbale
         Se redactează un proces-verbal pentru fiecare reuniune, bazat pe o sinteză întocmită de președinte și pe concluziile la care a ajuns Comitetul de stabilizare și de asociere. După ce este aprobat de Comitetul de stabilizare și de asociere, procesul-verbal este semnat de președinte și de cei doi secretari și un exemplar se păstrează de fiecare parte. O copie a procesului-verbal se transmite fiecăruia dintre destinatarii menționați la articolul 4.
         Articolul 8
         Decizii și recomandări
         În anumite cazuri în care Comitetul de stabilizare și de asociere este, în temeiul articolului 122 din Acordul de stabilizare și de asociere, împuternicit de către Consiliul de stabilizare și de asociere să adopte decizii sau să facă recomandări, aceste acte poartă titlul de „decizie” și, respectiv, de „recomandare”, urmate de un număr de ordine, de data la care au fost adoptate și de precizarea obiectului acestora. Deciziile și recomandările se adoptă de comun acord între părți. Comitetul de stabilizare și de asociere poate să adopte deciziile sau recomandările prin procedură scrisă, în cazul în care cele două părți sunt de acord cu acest lucru. Deciziile și recomandările Comitetului de stabilizare și de asociere sunt semnate de președinte și autentificate de cei doi secretari și se trimit destinatarilor menționați la articolul 4. Fiecare dintre părți poate hotărî în legătură cu publicarea, în propria sa publicație oficială, a deciziilor și a recomandărilor Comitetului de stabilizare și de asociere.
         Articolul 9
         Cheltuieli
         Uniunea Europeană și Serbia suportă, fiecare, cheltuielile aferente participării lor la reuniunile Comitetului de stabilizare și de asociere, atât cheltuielile cu personalul, transportul și diurna, cât și cheltuielile poștale și cu telecomunicațiile. Cheltuielile privind interpretarea la reuniuni, traducerea și multiplicarea documentelor sunt suportate de către Uniunea Europeană, cu excepția cheltuielilor privind interpretarea și traducerea în și din sârbă, care sunt suportate de către Serbia. Alte cheltuieli aferente organizării reuniunilor se suportă de partea care găzduiește reuniunile.
         Articolul 10
         Subcomitete și grupuri de lucru speciale
         Comitetul de stabilizare și de asociere poate înființa subcomitete sau grupuri de lucru speciale care să funcționeze sub autoritatea Comitetului de stabilizare și de asociere, căruia îi prezintă un raport după fiecare reuniune. Comitetul de stabilizare și de asociere poate decide desființarea subcomitetelor sau a grupurilor existente, poate stabili sau modifica mandatul acestora, sau constitui alte subcomitete sau grupuri care să îl asiste în îndeplinirea sarcinilor sale. Aceste subcomitete și grupuri nu au putere de decizie.

      ANEXĂ
      doar pentru informarea Consiliului

         PROIECT
         DECIZIA NR. 1/2013
         A COMITETULUI DE STABILIZARE ȘI DE ASOCIERE UE-SERBIA
         din ziua luna 2013
         de instituire a unor subcomitete și grupuri de lucru speciale
         COMITETUL DE STABILIZARE ȘI DE ASOCIERE,
         având în vedere Acordul de stabilizare și de asociere între Uniunea Europeană și statele lor membre, pe de o parte, și Republica Serbia, pe de altă parte, în special articolul 123,
         având în vedere regulamentul său de procedură, în special articolul 10,
         ADOPTĂ PREZENTA DECIZIE:
         Articol unic:
         Se instituie, prin prezenta, subcomitetele și grupul special enumerate în anexa I. Mandatele acestora sunt prevăzute în anexa II.

            Adoptată la …, ziua luna 2013.

                  Pentru Comitetul de stabilizare și de asociere

                  Președintele

         ANEXA I

            ACORD DE STABILIZARE ȘI DE ASOCIERE UE-SERBIA

            Structura subcomitetelor multidisciplinare

                     Titlul

                     Domenii

                     Articol ASA

                                 1.

                                 Comerț, industrie, vamă și fiscalitate

                     Libera circulație a mărfurilor

                        Articolul 18

                     Produse industriale

                     Articolele 19-23

                     Aspecte comerciale

                     Articolele 34-48

                     Standardizare, metrologie, acreditare, certificare, evaluarea conformității și supravegherea pieței

                        Articolul 77

                     Cooperarea industrială

                        Articolul 94

                     IMM

                        Articolul 95

                     Turismul

                        Articolul 96

                     Domeniul vamal

                        Articolul 99

                     Impozitarea

                        Articolul 100

                     Regulile de origine

                     Protocolul 3

                     Asistență administrativă în domeniul vamal

                     Protocolul 6

                                 2.

                                 Agricultură și pescuit

                     Produse agricole lato sensu

                     Articolul 24, articolul 26 alineatele (1) și (4), articolul 27 alineatul (1), articolele 31, 32 și 35

                     Produsele agricole stricto sensu

                     Articolul 26 alineatele (2) și (3) și articolul 27 alineatul (2)

                     Produse pescărești

                     Articolele 29 și 30

                     Produse agricole transformate

                     Articolul 25, Protocolul nr. 1

                     Vinul

                     Articolul 28, Protocolul nr. 2

                     Protecția indicațiilor geografice pentru produse agricole și pescărești și pentru produse alimentare, altele decât vinurile și băuturile spirtoase

                        Articolul 33

                     Agricultura și sectorul agroindustrial, chestiuni veterinare și fitosanitare

                        Articolul 97

                     Cooperarea în domeniul pescuitului

                        Articolul 98

                     Siguranța alimentară

                                 3.

                                 Piața internă și concurență

                     Dreptul de stabilire

                     Articolele 52-58

                     Prestarea de servicii

                     Articolele 59-61

                     Alte aspecte referitoare la titlul V din ASA

                     Articolele 65-71

                     Armonizarea legislativă și asigurarea respectării legislației

                        Articolul 72

                     Concurența

                     Articolele 73-74, Protocolul 5

                     Drepturile de proprietate intelectuală, industrială și comercială

                        Articolul 75

                     Achiziții publice

                        Articolul 76

                     Domeniul bancar, al asigurărilor și alte servicii financiare

                        Articolul 91

                     Protecția consumatorului

                        Articolul 78

                     Sănătate publică

                                 4.

                                 Aspecte economice și financiare și statistică

                     Transferuri de capital și plăți

                     Articolele 62-64

                     Politica economică

                        Articolul 89

                     Cooperarea în domeniul statistic

                        Articolul 90

                     Promovarea și protecția investițiilor

                        Articolul 93

                     Cooperarea financiară

                     Articolele 115-118

                     Audit și control financiar

                        Articolul 92

                                 5.

                                 Justiție, libertate și securitate

                     Sistemul judiciar și drepturile fundamentale

                     Cooperare polițienească și judiciară

                     Statul de drept

                        Articolul 80

                     Protecția datelor

                        Articolul 81

                     Vize, control vamal, azil și migrație

                        Articolul 82

                     Imigrația ilegală și readmisia

                        Articolul 83

                     Spălare de bani

                        Articolul 84

                     Droguri

                        Articolul 85

                     Lupta împotriva terorismului

                        Articolul 87

                     Criminalitate și alte activități ilegale

                        Articolul 86

                                 6.

                                 Inovație, societatea informațională și politică socială

                     Circulația lucrătorilor

                     Articolele 49-51

                     Condițiile de muncă și egalitatea de șanse

                        Articolul 79

                     Cooperarea socială

                        Articolul 101

                     Educația și formarea

                        Articolul 102

                     Cooperarea culturală

                        Articolul 103

                     Activități de informare și de comunicare

                        Articolul 107

                     Cooperarea în domeniul audiovizual

                        Articolul 104

                     Rețelele și serviciile de comunicații electronice

                        Articolul 106

                     Societatea informațională

                        Articolul 105

                     Cercetarea și inovarea

                        Articolul 112

                                 7.

                                 Transport, energie, mediu și dezvoltare regională

                            (1)

                     Transporturi

                     Articolele 52, 55, 61, 108 și Protocolul nr. 4

                     Energie

                        Articolul 109

                     Securitate nucleară

                        Articolul 110

                     Mediul

                        Articolul 111

                     Politici climatice

                     Articolele 109 și 111

                     Dezvoltarea la nivel regional și local

                        Articolul 113

            Structura grupului de lucru special

                     Titlul

                     Domenii

                     Articol ASA

                     Grup special pentru reforma administrației publice

                     Reforma în administrația publică

                     Titlul VI Apropierea legislativă și aplicarea legii, articolul 72 și Titlul VII Justiție și afaceri interne, articolul 80, articolul 114

         ANEXA II

            MANDATUL SUBCOMITETELOR ȘI AL GRUPULUI SPECIAL UE-SERBIA

            Componență și președinție

         Subcomitetele și grupul special privind reforma administrației publice (grup special privind RAP) este alcătuit din reprezentanți ai Comisiei Europene și din reprezentanți ai guvernului din Serbia. Acestea sunt prezidate de cele două părți. Statele membre vor fi informate și invitate la reuniunile subcomitetelor și ale grupului special privind RAP.

            Secretariatul

         Un funcționar al Comisiei Europene și un funcționar al guvernului din Serbia exercită în comun funcțiile de secretari ai fiecărui subcomitet și ai grupului special privind RAP.
         Toate comunicările privind subcomitetele sunt înaintate secretarilor subcomitetelor relevante și ai grupului special privind RAP.

            Reuniuni

         Subcomitetele și grupul special privind RAP se reunesc ori de câte ori circumstanțele impun acest lucru, cu acordul ambelor părți. Fiecare reuniune a unui subcomitet are loc la data și locul convenite de către ambele părți.
         În cazul în care ambele părți sunt de acord, subcomitetele pot invita experți la reuniunile lor pentru a furniza informațiile specifice solicitate.

            Domenii relevante

         Subcomitetele discută cu privire la competențele legate de domeniile din cadrul ASA enumerate în structura subcomitetelor multidisciplinare. Progresele privind alinierea, punerea în aplicare și asigurarea respectării legislației Uniunii Europene, precum și aspectele-cheie legate de programarea și implementarea proiectelor IPA relevante sunt evaluate în toate domeniile relevante. Subcomitetele examinează toate problemele care pot să apară în domeniile lor de competență și sugerează măsuri posibile.
         Subcomitetele servesc de asemenea drept cadru de discuție pentru noi clarificări ale acquis-ului comunitar și de evaluare a progreselor realizate de Serbia în alinierea la acquis, conform angajamentelor asumate în ASA.
         Grupul special privind RAP discută aspecte referitoare la reforma administrației publice și sugerează posibile măsuri.

            Procese-verbale

         După fiecare reuniune se redactează și se aprobă un proces-verbal. O copie a procesului-verbal este transmisă secretarului Comitetului de stabilizare și de asociere de către secretarul subcomitetului.

            Publicitate

         Cu excepția cazului în care se decide altfel, reuniunile subcomitetelor și ale grupului special privind RAP nu sunt publice.

         (1)  În vederea punerii în aplicare a Protocolului nr. 4 la ASA, acest subcomitet funcționează ca subcomitet special menționat la articolul 21 din prezentul protocol